Document ID: 32014R0863

REGOLAMENT TA' IMPLIMENTAZZJONI TAL-KUMMISSJONI (UE) Nru 863/2014
tas-7 ta' Awwissu 2014
li jemenda r-Regolamenti (KE) Nru 1730/2006 u (KE) Nru 1138/2007 fir-rigward tal-isem tad-detentur tal-awtorizzazzjoni tal-addittiv tal-għalf tal-aċidu benżojku (VevoVitall)
(Test b'rilevanza għaż-ŻEE)
IL-KUMMISSJONI EWROPEA,
Wara li kkunsidrat it-Trattat dwar il-Funzjonament tal-Unjoni Ewropea,
Wara li kkunsidrat ir-Regolament (KE) Nru 1831/2003 tal-Parlament Ewropew u tal-Kunsill tat-22 ta' Settembru 2003 dwar l-addittivi għall-użu fl-għalf tal-annimali (1), u b'mod partikolari l-Artikolu 13(3) tiegħu,
Billi:
(1)
Emerald Kalama Chemical BV ippreżentat applikazzjoni skont l-Artikolu 13(3) tar-Regolament (KE) Nru 1831/2003 fejn tipproponi bidla fl-isem tad-detentur tal-awtorizzazzjoni fir-rigward tar-Regolament tal-Kummissjoni (KE) Nru 1730/2006 (2) u (KE) Nru 1138/2007 (3).
(2)
L-applikant jiddikjara li, wara ftehim kummerċjali bejn Emerald Kalama Chemical BV u DSM Nutritional Products Ltd., dan tal-aħħar jippossjedi d-drittijiet tal-kummerċjalizzazzjoni għall-addittiv tal-għalf tal-aċidu benżojku b'effett mill-15 ta' April 2014. L-applikant ippreżenta dokumenti li jsostnu l-allegazzjonijiet tiegħu.
(3)
Il-bidla proposta fit-termini tal-awtorizzazzjoni għandha natura purament amministrattiva u ma timplikax valutazzjoni ġdida tal-addittiv ikkonċernat. L-Awtorità Ewropea dwar is-Sigurtà fl-Ikel ġiet mgħarrfa bl-applikazzjoni.
(4)
Sabiex l-addittiv tal-għalf ikun jista' jiġi kkummerċjalizzat bl-isem DSM Nutritional Products Ltd. jinħtieġ li jinbidlu t-termini tal-awtorizzazzjonijiet.
(5)
Ir-Regolamenti (KE) Nru 1730/2006 u (KE) Nru 1138/2007 għandhom għalhekk jiġu emendati skont dan.
(6)
Billi r-raġunijiet tas-sikurezza ma jeħtiġux l-applikazzjoni immedjata tal-emendi li dan ir-Regolament għamel lir-Regolamenti (KE) Nru 1730/2006 u (KE) Nru 1138/2007, huwa xieraq li jiġi previst perjodu tranżitorju li matulu jkunu jistgħu jintużaw il-ħażniet kollha eżistenti.
(7)
Il-miżuri previsti f'dan ir-Regolament huma skont l-opinjoni tal-Kumitat Permanenti dwar il-Pjanti, l-Annimali, l-Ikel u l-Għalf,
ADOTTAT DAN IR-REGOLAMENT:
Artikolu 1
Emenda għar-Regolament (KE) Nru 1730/2006
Fit-tieni kolonna tal-Anness tar-Regolament (KE) Nru 1730/2006, il-kliem “Emerald Kalama Chemical BV” jinbidel b'“DSM Nutritional Products Ltd.”.
Artikolu 2
Emenda għar-Regolament (KE) Nru 1138/2007
Fit-tieni kolonna tal-Anness tar-Regolament (KE) Nru 1138/2007, il-kliem “Emerald Kalama Chemical BV” jinbidel b'“DSM Nutritional Products Ltd.”.
Artikolu 3
Miżuri ta' tranżizzjoni
L-istokkijiet eżistenti tal-addittiv li ġew prodotti u ttikkettati qabel it-28 ta' Awwissu 2014 skont ir-regoli applikabbli qabel dik id-data jistgħu jkomplu jitqiegħdu fis-suq u jintużaw sakemm jiġu eżawriti.
Artikolu 4
Dħul fis-seħħ
Dan ir-Regolament għandu jidħol fis-seħħ fl-għoxrin jum wara l-pubblikazzjoni tiegħu f'Il-Ġurnal Uffiċjali tal-Unjoni Ewropea.
Dan ir-Regolament jorbot fl-intier tiegħu u japplika direttament fl-Istati Membri kollha.
Magħmul fi Brussell, is-7 ta' Awwissu 2014.

Labels: 10
3
17
6